CELEX: 62009TN0196
Language: mt
Date: 2009-05-25 00:00:00
Title: Kawża T-196/09: Rikors ippreżentat fil- 25 ta’ Mejju 2009 — TerreStar Europe vs Il-Kummissjoni

18.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 167/19
            
         Rikors ippreżentat fil-25 ta’ Mejju 2009 — TerreStar Europe vs Il-Kummissjoni
   (Kawża T-196/09)
   2009/C 167/37
   Lingwa tal-kawża: L-Ingliż
   
      Partijiet
   
   
      Rikorrenti: TerreStar Europe Ltd (Londra, ir-Renju Unit) (rappreżentanti: R. Olofsson, lawyer, J. Killick, Barrister)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni kkontestata;
            
         
               —
            
            
               tikkundanna lill-Kummissjoni għall-ispejjeż;
            
         
               —
            
            
               tieħu kwalunkwe miżura oħra meħtieġa.
            
         
      Motivi u argumenti prinċipali
   
   Fil-kawża preżenti, ir-rikorrenti qiegħda titlob l-annullament tad-Deċiżjoni tal-Kummissjoni C(2009) 3746 finali/2, tat-13 ta’ Mejju 2009, dwar l-għażla tal-operaturi tas-sistemi pan-Ewropej li jipprovdu servizzi mobbli permezz tas-satellita (MSS), adottata b’applikazzjoni tad-Deċiżjoni Nru 626/2008/KE (1), sa fejn tirrifjuta l-applikazzjoni tar-rikorrenti.
   Insostenn tat-talbiet tagħha, ir-rikorrenti tinvoka tliet motivi.
   L-ewwel nett, ir-rikorrenti ssostni li l-Kummissjoni wettqet żball manifest ta’ evalwazzjoni meta ddeċidiet li TerreStar ma laħqitx l-istadji meħtieġa. Ir-rikorrenti ssosnti li l-inkonsistenzi bejn l-informazzjoni u n-nuqqas ta’ provi tat-twettiq ta’ wieħed mill-istadji kkonstatati mill-Kummissjoni kienu dovuti għal interpretazzjoni żbaljata tal-informazzjoni ppreżentata li setgħet tkun ikkjarifikata fuq sempliċi talba min-naħa tal-Kummissjoni.
   It-tieni nett, ir-rikorrenti ssosnti li l-Kummissjoni wettqet ksur tal-prinċipju ta’ amministrazzjoni tajba u tal-prinċipju ta’ proporzjonalità meta naqset milli titlob kjarifikazzjoni u milli tirrevedi l-kjarifikazzjonijiet ippreżentati b’mod volontarju minn TerreStar.
   It-tielet lok, sussidjarjament, ir-rikorrenti ssostni li d-deċiżjoni kkontestata m’għandhiex motivazzjoni adegwata.
   
      (1)  Deċiżjoni Nru 626/2008/KE tal-Parlament Ewropew u tal-Kunsill, tat-30 ta’ Ġunju 2008, dwar l-għażla u l-awtorizzazzjoni ta’ sistemi li jipprovdu servizzi mobbli permezz tas-satellita (MSS) (ĠU L 172, p. 15).